पाएं अपने शहर की ताज़ा ख़बरें और फ्री ई-पेपरडाउनलोड करें
मप्र में 14 जिले ऐसे हैं, जहां 200 से ज्यादा कोविड केस हर दिन मिल रहे हैं। एक्टिव केस 95423 हैं और साप्ताहिक संक्रमण दर 19.4% पर है। इस बीच संक्रमण की तीसरी लहर भी जल्द आने की आशंकाएं बन रही हैं। इसलिए सरकार ने तैयारी तेज कर दी है। शुक्रवार को कोरोना समीक्षा बैठक में मुख्यमंत्री शिवराज सिंह चौहान ने बताया कि जिन गांवों में संक्रमण है, वहां माइक्रो कंटेनमेंट जोन बनाए जाएंगे।
गांवों में समितियां बनाकर घर-घर सर्वे होगा। तीसरी लहर से निपटने के लिए क्या तैयारी करना है, कैसी व्यवस्था करनी है, कैसा मेडिकल इंफ्रास्ट्रक्चर चाहिए, इसका अध्ययन करने के लिए एक विशेषज्ञ समिति बनाई जाएगी। ये समिति रेमडेसिविर इंजेक्शन का प्रदेश में उत्पादन करने की संभावनाएं तलाशेगी।वहीं प्रदेश में शुक्रवार को 11708 नए संक्रमित मिले। 20 दिन में पहली बार आंकड़ा 12000 से नीचे आया है। इससे पहले 16 अप्रैल को 11269 संक्रमित मिले थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn